CELEX: 31986R3956
Language: el
Date: 1986-12-23 00:00:00
Title: Κανονισμός (ΕΟΚ) αριθ. 3956/86 της Επιτροπής της 23ης Δεκεμβρίου 1986 για την τροποποίηση του κανονισμού (ΕΟΚ) αριθ. 805/86 που καθιερώνει ένα φόρο στο μετουσιωμένο αποκορυφωμένο γάλα σε σκόνη προελεύσεως Ισπανίας

Avis juridique important

|

31986R3956

Κανονισμός (ΕΟΚ) αριθ. 3956/86 της Επιτροπής της 23ης Δεκεμβρίου 1986 για την τροποποίηση του κανονισμού (ΕΟΚ) αριθ. 805/86 που καθιερώνει ένα φόρο στο μετουσιωμένο αποκορυφωμένο γάλα σε σκόνη προελεύσεως Ισπανίας  

Επίσημη Εφημερίδα αριθ. L 365 της 24/12/1986 σ. 0057

***** ΚΑΝΟΝΙΣΜΟΣ (ΕΟΚ) αριθ. 3956/86 ΤΗΣ ΕΠΙΤΡΟΠΗΣ  της 23ης Δεκεμβρίου 1986  για την τροποποίηση του κανονισμού (ΕΟΚ) αριθ. 805/86 που καθιερώνει ένα φόρο στο μετουσιωμένο αποκορυφωμένο γάλα σε σκόνη προελεύσεως Ισπανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 90 παράγραφος 1,  Εκτιμώντας:  ότι σημαντικές ποσότητες αποκορυφωμένου γάλακτος σε σκόνη εισήχθησαν στην Ισπανία πριν από την 1η Μαρτίου 1986, αφού πρώτα μετουσιώθηκαν σύμφωνα με τις ισπανικές προδιαγραφές και σε τιμές χαμηλότερες του επιπέδου της κοινοτικής παρέμβασης·  ότι, προκειμένου να αποφευχθεί αυτό το αποκορυφωμένο γάλα σε σκόνη να επανεξαχθεί προς τα άλλα κράτη μέλη, εφαρμόζοντας εξισωτικά ποσά προσχώρησης μηδέν ή προς τρίτες χώρες επωφελούμενο επιστροφής, θεσπίστηκε ένας φόρος κατά την εξαγωγή που καλύπτει τη διαφορά μεταξύ της τιμής του εισαγόμενου προϊόντος και της τιμής παρέμβασης στα άλλα κράτη μέλη, με τον κανονισμό (ΕΟΚ) αριθ. 805/86 της Επιτροπής (1), που εφαρμόζεται μέχρι τις 31 Δεκεμβρίου 1986· ότι έχει αποδειχθεί ότι είναι ακόμη διαθέσιμες στην Ισπανία σχετικά σημαντικές ποσότητες του εν λόγω προϊόντος· ότι πρέπει να παραταθεί η ημερομηνία της 31ης Δεκεμβρίου 1986 για ένα έτος·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ημερομηνία «31 Δεκεμβρίου 1986» που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 805/86 αντικαθίσταται από την ημερομηνία «31 Δεκεμβρίου 1987».  Άρθρο 2  Ο παρών κανονισμός αρχίζει να ισχύει την 1η Ιανουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 75 της 20. 3. 1986, σ. 15.